Wan de rayberîya Komeleya Paştdayîşê Keyeyanê Tepişteyan  (TUAYDER) de  eşkerayîyêk ameye organîzekerdene. Polîsan hêrişê çalakwanan kerd.
Çalakîya ke parlamentera HDP’yî ya bajarî Mûazzez Orhane, merdimê tepişteyan û hemserekê HDP û DBP’yî yê bajarî tewrê ci biyî, gama ke Orhane eşkerayîye wendêne polîsan çalakwanî girewtî binê ablûqa û dima ra hêrişê înan kerd. Netîceyê hêrişî de hemserekê TUAYDER’î yê bajarî Onder Acar sereyê xo ra bi birîndar û 3 kesî ameyî destbendkerdene. Acaro ke hêriş de xora şi nêweşxane rê ame wedarnayene.
